Ilmar Raidna

Ilmar Raidna (1936. aastani Ilmar Müürman; 5. mai 1926 Nõmme – 24. mai 2023) oli eesti õpetaja ja kronobioloog.

 Elulugu 
Ta lõpetas 1947. aastal Tallinna 2. Keskkooli, õppis Tallinna Ehitus- ja Mehaanikatehnikumis (TEMT) ja lõpetas 1962. aastal Tallinna Pedagoogilise Instituudi keskkooli matemaatikaõpetaja erialal.

Raidna alustas õpetajana Hagudis ja Kehtnas, hiljem õpetas TEMT-is, Kalamaja Põhikoolis (juhtis ka skaudiorganisatsiooni) ja Tallinna 3. Keskkoolis matemaatikat, füüsikat, astronoomiat ja kehalist kasvatust. Ta tegi erialast tööd Majandusmatemaatika instituudis, Konjunktuuriinstituudis, Autotranspordi arvutuskeskuses, Põllumajandustehnika Arvutuskeskuses ning Kutsehariduse Õppe-Metoodilises Kabinetis, jäi 2005. aastal pensionile.

Raidna uuris 1970. aastast biorütmide olemust ja avaldumisi ning teisi kronoloogiaga seotud probleeme. 2004. aastal hakkas ta uurima Kuu liikumise seost liiklusõnnetustega, pakkus koostööd Maanteeametile, kes tellis temalt 99000 krooni eest uuringu Kuu mõjude selgitamiseks.

 Teoseid 

 Ilmar Raidna. Õppigem maletama, 2000
 Ilmar Raidna. Biorütmid, 2001
 Ilmar Raidna. Earthquakes and lunar cycles, 2010

 Isiklikku 
Tema vend oli põllumajandusteadlane Erich Raidna.

 Viited 

 Artiklid 

 Ilmar Raidna. Läheneb Helsingi 1992 Sirp, 26. aprill 1991
 Ilmar Raidna. Olümpia, sportlased ja biorütmid Spordileht, 20. august 1996
 Ilmar Raidna. Enne valitsuse vahetust tõusevad tarbijahinnad ohtuleht.ee, 13. aprill 1998
 Ilmar Raidna. Newton, tule ja õpeta meid Eesti Päevaleht, 27. veebruar 1999
 Ilmar Raidna. Kuu mõju uurimusest Õpetajate Leht, 30. oktoober 2009
 Ilmar Raidna. Kuu mõjutab ilma ja inimesi maaleht.delfi.ee, 19. jaanuar 2013
 Ilmar Raidna. Kuu mõjutab elusat ja eluta loodust Mustamäe, 1. september 2020
 Ilmar Raidna. Biorütmid meie elus Mustamäe, 1. aprill 2020

 Välislingid 

 Tiit Kändler. Biorütmid ennustavad: poolteist elu täis jõledaid päevi Eesti Päevaleht, 28. mai 2001
 Madli Leikop. SPEKTER. Biorütmidest Ilmar Raidna ERR arhiiv, 17. veebruar 2004

Kategooria:Eesti õpetajad
Kategooria:Eesti matemaatikaõpetajad
Kategooria:Tallinna Ülikooli vilistlased
Kategooria:Tallinna Reaalkooli vilistlased
Kategooria:Rahumäe kalmistule maetud
Kategooria:Sündinud 1926
Kategooria:Surnud 2023